Publicat per: Fundació Bit , el 10/09/2019\nEls propers dies 17 i 18 d’octubre la Fundació Bit juntament amb la Fundació Foment del Turisme de Menorca organitzen unes jornades sobre Turisme i Digitalització, que suposaran el punt d’inici d’un programa d’actuacions conjuntes que persegueixen objectius de millora de la capacitació empresarial, foment de la innovació en el servei i creació de producte, la promoció i suport en la incorporació d’eines tecnològiques en les empreses turístiques i el foment del coneixement i el diàleg entre les empreses del sector tecnològic i turístic.\nLes jornades s’inauguraran el dijous 17 d’octubre, a les 18.30 hores. Després de la benvinguda institucional tendrà lloc la ponència “La digitalització de l’empresa turística: 10 punts que t’ajudaran a incrementar la teva productivitat i a guanyar nous clients”, a càrrec de Montserrat Peñarroya, fundadora i directora general de l’Institut Internacional per a la Recerca en Societat de la Informació i el Coneixement (3iSIC) i directora general de Quadrant Alfa.\nLa segona jornada, el divendres 18 d’octubre, es reprendrà el programa el matí amb la ponència “Disruptive digital marketing. Ser o no ser al S.XXI” de la mà d’Anna Domingo, que compartirà la seva experiència en el disseny de producte turístic a Manhattan amb participació en la creació del “Top of the Rock” o el seu projecte actual, Hudsonyards, un projecte de 25Billions de dollars a NY.\nSeguidament, algunes empreses faran una breu presentació de les seves solucions tecnològiques enfocades a turisme, les quals també disposan d’un corner per poder atendre consultes personalitzades de les empreses participants.\nEn cas de voler assistir vos heu d’inscriure a menorca@fundaciobit.org.\nDeixa un comentari Articles CentreBit Menorca, empreses, Montserrat Peñarroya, turisme\nPublicat per: Fundació Bit , el 28/08/2019\nMenorca HotelTech Summit, la tecnologia com a catalitzador de la rendibilitat hotelera\nEl Menorca HotelTech Summit 2019 se celebrarà el 29 d’agost a Dalt Ses Bruixes – Jardí de Ses Bruixes Collection (Maó) i neix amb l’objectiu de convertir-se en un esdeveniment de referència en tecnologia i turisme a l’illa. La primera edició de Menorca HotelTech Summit 2019 comptarà amb experts del sector hoteler i empreses tecnològiques com GetWhin, TravelgateX i EISI SOFT. A més, està previst convocar a més de mig centenar de professionals assistents. Més informació\nMeetup AWS: Gestió de costos, Data Lakes i Ingestes de dades\nEl grup d’usuaris de Amazon Web Services (AWS) a Palma organitza el pròxim 18 de setembre la sessió “Gestió de costos, Data Lakes i Ingestes de dades a AWS” a l’Auditori del Centre Empresarial Son Espanyol al ParcBit. L’objectiu és compartir experiències i tecnologies que se consideren poden ser útils en els negocis. Es comptarà amb la col·laboració de Javier Ramírez, Sènior Technical Evangelist en Amazon Web Services, i Roberto Silva, Technology Architect en Hotelbeds Group, que parlaran sobre dos temes d’interès. Més informació.\nUn 98,5% de la població balear disposa d’una cobertura d’Internet ultraràpida\nEl desplegament de fibra òptica fins a les llars ha crescut un 82% en 6 anys, segons l’informe de l’Observatori Balear de la Societat de la Informació (OBSI) pertanyent a la Fundació Bit. Més informació\nLa Junta de Patrons de la Fundació Balear d’Innovació i Tecnologia, presidida per la consellera d’Administracions Públiques i Modernització, Isabel Castro, ha nomenat avui el seu nou gerent Álvaro Medina Ballester i també ha acordat la continuació com a delegada territorial de Carmen Crespo Canales, al CentreBit Menorca. Més informació\nEl CentreBit Menorca acull l’exposició ‘El CSIC a les Illes Balears: ciència en imatges’\nDes del 22 d’agost i fins el 18 d’octubre l’exposició ‘El CSIC a les Illes Balears: ciència en imatges’, en horari de 9 a 14:30 hores, omplirà els espais del CentreBit Menorca. A través de 18 fotografies i un vídeo es presenta la labor d’investigació dels instituts d’investigació del Consell Superior d’Investigacions Científiques (CSIC) a les Illes Balears. Més informació.\nUna app per a posar en contacte dones que volen tornar a casa en grup a la nit, projecte guanyador de l’Emprenbit Tech Camp 2019\nLa consellera d’Administracions Públiques i Modernització, Isabel Castro, ha fet lliurament avui del premi Emprenbit Tech Camp 2019 al projecte Together, una app basada en la idea de posar en contacte dones que han sortit a la nit per tal que no hagin de tornar a casa soles i ho puguin fer en grup. Els autors d’aquest projecte premiat durant la cerimònia de clausura de la tercera edició d’aquest campus tecnològic d’estiu al ParcBit, són Pilar García i Luis Yupanqui. Més informació\nTravelGateX i Travel Compositor es reuneixen amb autoritats de la Conselleria de Turisme per a presentar l’acord que projecta la tecnologia Balear\nQuan el front i el back de dues empreses tecnològiques mundials s’uneixen, els negocis que podrien produir-se són incalculables. I aquest és el cas de l’acord històric que han signat les empreses de tecnologia TravelgateX i Travel Compositor per a impulsar el creixement del sector travel B2B amb una estratègia mundial que podria moure milions d’euros. Més informació\nTolo Mercadal: “Farmers&Co és un projecte social, va més enllà de comprar i vendre”\nEntrevistam Tolo Mercadal (Maó, 1966). És un dels responsables comercials de Farmers&Co, la cooperativa que ha aconseguit unir a gran part dels productors agrícoles de les Illes Balears. Les visites amb degustacions de productes que organitzen a diferents finques de l’Arxipèlag ja han atret a més de 3.000 persones. Defensa la perdurabilitat del model que segueix Farmers&Co, pensat també per a les generacions futures. Més informació.\nEl desplegament de fibra òptica fins a les llars ha crescut un 82% en 6 anys, segons l’informe de l’Observatori Balear de la Societat de la Informació (OBSI) pertanyent a la Fundació Bit\nL’Observatori Balear de la Societat de la Informació (OBSI), pertanyent a la Fundació Bit, ha publicat el seu informe número 8, elaborat a partir de dades extretes de l’informe «Datos particularizados de cobertura de banda ancha en Illes Balears a 30 de junio de 2018», publicat l’abril de 2019 per la Secretaría de Estado para el avance digital, del Ministerio de Economía y Empresa.\nA l’esmentat informe l’OBSI presenta les dades referents a la cobertura de la banda ampla a les Illes Balears a partir de tres indicadors: el tipus de tecnologia, la velocitat de connexió i les àrees del territori on arriba una amplada de banda ultraràpida.\nTambé l’ADSL o les línies d’abonat digital sobre parell de coure és una tecnologia de connexió a Internet que utilitzen els balears, encara que a velocitats inferiors (9 de cada 10 balears amb una velocitat de 2 Mbps i 7 de cada 10 amb una velocitat de 10 Mbps).\nEn el cas de les línies de fibra òptica fins a les llars, el juny de 2018 ja cobrien un 82% de la població balear, xifra que ha augmentat significativament des de l’any 2012 on aquesta tecnologia tenia un desplegament gairebé nul a les Illes Balears.\nPel que fa a la velocitat, en els darrers 2 anys la cobertura per velocitat superior o igual a 100 Mbps ha augmentat un 12% a les Illes Balears, arribant a cobrir el 86% de la població. Si es compara aquesta dada amb la de l’any 2012, s’observa que aquesta velocitat de 100 Mbps encara només arribava a quasi la meitat de la població, un 47%.\nA més, la població que resideix a Zones Blanques, és a dir, zones on no arriba una cobertura igual o superior als 30 Mbps és d’un 1,5%, quan 3 anys abans era del 23% (252.934 habitants). Per tant, en els darrers 3 anys s’ha millorat considerablement la cobertura arreu del territori balear, reduint aquestes Zones Blanques amb un total de 16.438 habitants.\nDeixa un comentari Articles, Cibersocietat ADSL, amplada de banda, banda ampla, fibra òptica, Illes Balears, internet, OBSI\nPublicat per: Fundació Bit , el 26/08/2019\nGetWhin, el proveïdor tecnològic per a hotels i empresa incubada al CentreBit Menorca, organitza el primer Menorca HotelTech Summit 2019 dirigit a hotelers que vulguin conèixer les últimes tendències en tecnologia d’avantguarda per al seu sector\nEl Menorca HotelTech Summit 2019 se celebrarà el 29 d’agost a Dalt Ses Bruixes – Jardí de Ses Bruixes Collection (Maó) i neix amb l’objectiu de convertir-se en un esdeveniment de referència en tecnologia i turisme a l’illa. La primera edició de Menorca HotelTech Summit 2019 comptarà amb experts del sector hoteler i empreses tecnològiques com GetWhin, TravelgateX i EISI SOFT. A més, està previst convocar a més de mig centenar de professionals assistents.\nEl sector hoteler evoluciona tecnològicament a un ritme vertiginós, per la qual cosa estar ben informat resulta de vital importància. Aquest és el principal objectiu de l’esdeveniment Menorca HotelTech Summit 2019. A més, tracta de brindar l’oportunitat als hotelers menorquins de conèixer les tendències tecnològiques més disruptives del sector, i com aquestes influeixen en la rendibilitat hotelera.\nL’esdeveniment comptarà amb la participació dels principals responsables de les empreses més capdavanteres del sector com el CEO de GetWhin, Xavier Pallicer; el COO de EISI SOFT, Xavier López i el CCO de TravelgateX, José Díaz.\nL’esdeveniment serà una excel·lent oportunitat per compartir de primera mà la visió de ponents de primer nivell. Segons Xavier Pallicer, CEO de GetWhin, “és difícil distingir allò veritablement útil i rendible, hi ha una gran saturació d’informació. Una millor adaptació al nou entorn tecnològic, té una gran influència en la rendibilitat de l’hotel. Facilitat de gestió implica millor gestió, els proveïdors han de donar solució a les noves necessitats de gestió hotelera”.\nPer part seva, José Díaz, CCO de TravelgateX afirma que “el principal repte per als hotels és i continuarà sent reduir la distància amb el seu consumidor final. D’altra banda, han cedit la seva distribució a grans operadors i ara són tremendament dependents. Els hotels i nous canals hauran de tenir en compte que la tecnologia és clau en la transformació del sector turístic entre altres coses per diversificar la distribució del producte hoteler i reduir aquesta dependència”.\nFinalment, Xavier López, COO de EISI SOFT es refereix als estalvis de costos d’hotel comentant que “cobren especial interès aquelles aplicacions que milloren els principals processos operatius en el dia a dia. Sense necessitat de grans inversions aporten un gran valor amb retorns tangibles en reducció de temps i optimització de tasques. La clau resideix en triar l’eina adequada per a cada hotel.”\nEISI SOFT: Empresa tecnològica especialitzada en digitalització i optimització de processos. A través de les diferents plataformes desenvolupades permet gestionar processos operatius, de manteniment, tècnic-legals i gestió higiènic-sanitària. EISI HOTEL, és la solució específica per donar resposta a les necessitats del sector hoteler. A més, compta amb un equip de consultoria multidisciplinària, EISI CONSULTING, compromès amb l’excel·lència operativa, que des del seu ‘know-how’ ofereixen solucions de programari i assessoria per a diferents sectors.\nTravelgateX: Empresa tecnològica internacional que desenvolupa connexions turístiques dins de la indústria de viatges. Amb una sola integració, proporciona accés a la xarxa més gran de compradors i proveïdors líders en la indústria dels viatges. Va néixer en 2012 amb l’objectiu de ser un partner tecnològic per a agències de viatges, tour operadors, receptius, majoristes o qualsevol altra empresa de producte turístic. La tecnologia creada per TravelgateX permet realitzar una reserva cada 8 segons i mou més de 3.000 milions de cerques diàries en el sector de les connexions online. La companyia ja genera un volum de negoci de 3.2 bilions de dòlars anuals.\nGetWhin Smart Hospitality: Proveïdor tecnològic per a hotels amb seu al CentreBit Menorca i Mallorca. GetWhin ofereix solucions de gestió i distribució i venda directa, com PMS, CRM, web i motor de reserves i automatitzacions. Entre els seus clients es troben les principals cadenes menorquines, com Artiem Hotels o Carema Hotels, hotels independents i cadenes internacionals com Bin Majid Hotels & Resorts a Emirats Àrabs.\nDeixa un comentari Articles, CentreBit Menorca CentreBit, EISI SOFT, Getwhin, hotels TravelgateX, Menorca, Menorca HotelTech Summit, tecnologia, turisme\nPublicat per: Fundació Bit , el 7/08/2019\nPublicat per: Fundació Bit , el 31/07/2019\nNico Castellanos: “Seguim desenvolupant webs amb els mateixos defectes de seguretat de fa 30 o 40 anys”\nEntrevistam el mallorquí Nico Castellanos, director d’operacions de l’empresa de ciberseguretat Andubay. Amb ell analitzam la situació actual de la seguretat informàtica, tant entre els particulars com en les empreses. Nico compta amb més de deu anys d’experiència en el sector durant els quals ha assesorat organitzacions importants com l’IBEX35 i forces de l’ordre d’Espanya i Andorra. També és director del Màster de Ciberseguretat de la Universitat de Barcelona i organitzador del No cON Name (NcN), el primer congrés en Hacking i Ciberseguretat a Espanya, on experts i hackers es reuneixen anualment per donar a conèixer les darreres investigacions en seguretat informàtica.\nTravelgateX i Travel Compositor signen un acord per multiplicar les connexions per a venda de viatges a nivell mundial\nQuan el front i el back de dues empreses tecnològiques mundials s’uneixen, els negocis que podrien produir-se són incalculables. I aquest és el cas de l’acord històric que han signat les empreses de tecnologia TravelgateX i Travel Compositor per impulsar el creixement del sector travel B2B amb una estratègia mundial que podria moure milions d’euros. Més informació\nLa II Lanzadera de Palma de Mallorca visita Travel Compositor i la Incubadora d’empreses del ParcBit\nAquest passat dimecres 10 de juliol, a l’espai Emprenbit es va portar a terme la presentació del Programa Lanzaderas de Empleo, una iniciativa de l’Ajuntament de Palma i a través de la qual dones que participen en el programa tingueren l’oportunitat de presentar els seus currículums. Més informació\n13 joves participen enguany en la nova edició de l’Emprenbit Tech Camp\nAquestdijous 11 de juliol, el nou director general de Modernització i Administració Digital del Govern, Ramon Roca, i el gerent en funcions de la Fundacio Bit, Biel Frontera, han donat la benvinguda als participants d’aquesta nova edició de l’Emprenbit Tech Camp. Aquesta nova edició de l’Emprenbit Tech Camp és ja la tercera que s’organitza a la incubadora del ParcBit amb l’objectiu de despertar l’esperit emprenedor entre els joves i afavorir la creació d’empreses de base tecnològica. Més informació\nL’economia circular serà la temàtica del Seminari Internacional de Turisme “INTO 2019″\nEl Seminari Internacional de Turisme INTO 2019 tractarà enguany al voltant de les oportunitats de l’economia circular sobre el turisme, una temàtica que es presenta com una necessitat per respondre els reptes de la sostenibilitat ambiental als quals ens afrontam en el món global i que són particularment evidents a les nostres illes. L’INTO arriba enguany a la seva catorzena edició els dies 28 i 29 de novembre i, un any més, el ParcBit serà el lloc que acollirà l’esdeveniment. Més informació\nJorge Morell Ramos (Inca, 1982) és Llicenciat en Dret per la Universitat de les Illes Balears (2000 – 2005), especialitzat en Dret d’Internet per a l’Empresa per la UOC-UIB (2005 – 2007), Màster en Contractació Pública per Deusto (2009 – 2010) i Cambridge Certificate of Proficiency in English (2014). Du 10 anys prestant serveis legals, tant en el sector públic com privat, en matèria de Dret Tecnològic. Més informació\nPublicat per: Fundació Bit , el 12/07/2019\nL’INTO arriba ja a la seva catorzena edició i tendrà lloc el 28 i 29 de novembre de 2019 al ParcBit\nEl Seminari Internacional de Turisme INTO 2019 tractarà enguany al voltant de les oportunitats de l’economia circular sobre el turisme, una temàtica que es presenta com una necessitat per respondre els reptes de la sostenibilitat ambiental als quals ens afrontam en el món global i que són particularment evidents a les nostres illes. L’INTO arriba enguany a la seva catorzena edició els dies 28 i 29 de novembre i, un any més, el ParcBit serà el lloc que acollirà l’esdeveniment.\nAixí ho han decidit els membres del Comitè Científic del Seminari Internacional INTO, que ahir es van reunir per avançar en la programació dels continguts de l’esdeveniment d’aquest any. Aquest comitè està format per la Dra. Marta Jacob (UIB), Dr. Juan Mulet (Dr. Enginyer en Telecomunicacions), Dr. Diego Medina (ULPGC) i Dr. Joan Enric Capellà (fundador i CEO de SOM Hotels).\nL’economia circular és un concepte econòmic que s’interrelaciona amb la sostenibilitat i l’objectiu de la qual és que el valor dels productes, els materials i els recursos (aigua, energia,…) es mantingui en l’economia durant el major temps possible, reduint al mínim la generació de residus.\nDivulgar i conscienciar aquesta nova modalitat d’economia entre el públic assistent (professionals i acadèmics del sector turístic) és un dels objectius de l’INTO 2019, el qual es conjuga amb l’objectiu general de les jornades que és el d’impulsar la innovació i fomentar la competitivitat i el creixement de les indústries tecnològiques en el sector turístic.\nPel que fa al format i com en les anteriors edicions, el Seminari s’estructurarà en ponències procedents d’experts en el tema, un taller pràctic o workshop per implicar i fer participar a les empreses, així com un encontre de reunions bilaterals per propiciar oportunitats de negoci i sinergies empresarials.\nAquest seminari, organitzat per la Direcció General de Recerca del Govern de les Illes Balears des de 2004 ha tingut més de 2.000 assistents i han analitzat diverses temàtiques relacionades amb productes turístics com el cultural, el nàutic o el de salut, instruments de màrqueting com el branding o el social media. A més, s’han tractat tecnologies novedoses amb potencial per a la indústria turística com la intel·ligència artificial o l’internet de les coses (IoT).\nNo es permeten comentaris Articles economia circular, innovació, Seminari INTO, turisme\nConferència de cloenda del projecte eHealth Eurocampus\nPublicat per: Fundació Bit , el 8/07/2019\nEls propers dies 15, 16 i 17 de juliol, la Fundació Bit participarà de la conferència final del projecte “eHealth Eurocampus”, baix el títol “IT & HEALTH – BRIDGING THE GAP”, i que serà el punt de trobada per presentar i divulgar els resultats finals del projecte europeu coordinat per l’Euroregió.\nAixí, durant els tres darrers anys, la Fundació Bit juntament amb 9 altres socis de 5 Estats Membres de la UE han treballat amb aquest projecte que té com a objectiu millorar la qualitat de l’ensenyament superior de la TIC-Salut mitjançant la mobilitat i cooperació transnacionals i el desenvolupament d’habilitats d’emprenedoria adaptades al sector.\nDurant la conferència, ponents convidats com Erik Brieva (actual director executiu de la fintech Strands i expresident de Polymita) impartiran xerrades relacionades amb la temàtica del projecte. A més, aquest panell de ponents d’alt nivell debatran sobre els resultats del projecte amb el públic assistent i els socis del projecte.\nLa inauguració institucional de la conferència de cloenda del projecte “IT & Health –Bridging the Gap” tindrà lloc a l’auditori de la UPC el dia 15 de juliol a les 11h.\nPer consultar l’agenda completa de l’esdeveniment, clicau aquí: http://ehealtheurocampus.eu/wp-content/uploads/ME_PROGRAMME-1.pdf\nPer inscriure’s s’ha de completar el formulari d’inscripció a través del següent enllaç: http://ehealtheurocampus.eu/final-public-conference.\nNo es permeten comentaris Articles e-health, eurocampus, euroregio\nLa Fundació Bit licita l’adquisició d’un o diversos locals al ParcBit\nLa Fundació Bit obre una licitació per a l’adquisició d’un o diversos locals per a la ampliació d’infraestructures de suport a emprenedors de base tecnològica al ParcBit.\nLa superfície mínima del local (o el sumatori de les superfícies dels diversos locals) és de 110 m2 construïts. En tot cas, els locals individualment considerats no podran tenir una superfície inferior a 40 m2 construïts.\nL’import estimat del contracte és de 294.214,87 €, i els criteris ponderats per a l’adjudicació del concurs seran; preu (50), superfície del local (35), classificació energètica (10), i adequació del local/s a les característiques de l’objecte del contracte (5).\nEl termini per a presentar ofertes és fins el 23/07/2019 a les 14:00\nAnuncio de licitación EBIT0419\nDocumento de pliegos EBIT0419\nNo es permeten comentaris Articles licitaciones, licitacions\nPublicat per: Fundació Bit , el 27/06/2019\nDijous 27 de juny torna el bus dels donants de sang al ParcBit. Si voleu participar en la campanya i contribuir a augmentar les reserves de sang de la nostra comunitat, dirigiu-vos a l’autobús situat a l’edifici Europa durant el matí, de les 9 h a les 14 h.\nPrimer aniversari de Jetstream al ParcBit\nAquest dilluns 1 de juliol, a partir de les 13h, a l’Edifici Disset (Local A-3, planta 0) l’empresa Jetstream obrirà les portes de les seves oficines en el ParcBit a tota la comunitat de treballadors i emprenedors del parc per celebrar el seu primer aniversari al parc tecnològic. La festa, de temàtica Canadenca, comptarà amb música, begudes i un pastís d’aniversari per a tots els assistents. Més informació\nAWS and ML/AI workshop\nEl dimecres 3 de juliol, després de l’èxit de convocatòria del primer taller de microserveis, AWS User Group Palma, juntament amb l’equip de Amazon Web Services organitzen un taller pràctic sobre Machine Learning en AWS que es durà a terme a l’Auditori del Centri Empresarial Són Epanyol en el ParcBit. Al llarg de la jornada els experts de AWS mostraran com crear, entrenar i desplegar models propis de ML. També es repassarà la manera de desplegar aplicacions per a casos d’ús amb les últimes tecnologies de ML/ IA.\nSanifit anuncia una capitalització de 72 milions d’euros, en la major operació del sector biotecnològic a Espanya\nL’empresa biotecnològica Sanifit ha anunciat avui matí la seva última ronda de finançament que ascendeix a 72 milions d’euros i la situa com la major operació del sector biotecnològic a Espanya. Durant la roda de premsa, Joan Perelló, CEO de Sanifit, ha estat acompanyat pel director general d’Innovació i Recerca, Pep Lluís Pons, qui ha recordat que ja fa 4 anys l’empresa mallorquina va rebre una capitalització de 36,6 milions d’euros i qualifica l’equip de l’empresa “d’espectacular i d’un gran talent”. Més informació\nConnector Travel-Tech obre una nova convocatòria per captar startups de turisme\nL’acceleradora vertical de turisme de Connector Startup Accelerator obre la convocatòria del seu segon programa per accelerar startups del sector travel a Palma de Mallorca. Després de l’èxit de la seva primera edició en la qual s’ha donat suport a 5 startups, l’acceleradora ha decidit llançar un segon programa per seguir impulsant i donant suport a l’ecosistema emprenedor en el sector travel-tech, i alhora, oferir solucions innovadores a les empreses dedicades al turisme. Connector Travel Tech seguirà tenint les seves oficines en ParcBit a Palma amb el suport del govern de les Balears. Més informació\nEls podcasts duen més de 20 anys compartint àudios però, aquest darrer any el seu ús ha crescut de forma exponencial. Els nostres hàbits de consum han canviat, i així com les hores que dedicam a la ràdio i la televisió van a la baixa, augmenta el consum de sèries sota demanda a plataformes com Netflix, HBO o Rakuten. Més informació\nThe Next About Digital Leaders. 3 de juliol\nNo es permeten comentaris Articles, Butlletins


La Generalitat desenvoluparà el Pla Especial de Protecció del Parc Cultural de la Valltorta-Gasulla | DiaDia\nInici Cultura La Generalitat desenvoluparà el Pla Especial de Protecció del Parc Cultural de...\nLa directora general de l’Agenda Valenciana Antidespoblament (AVANT), Jeannette Segarra, al costat del subdirector general de Patrimoni, Antonio Bravo, i la directora territorial de Presidència a Castelló, Eva Redondo, han mantingut una reunió en la seu de la Delegació del Consell a Castelló, amb representants dels huit municipis inclosos en el Parc Cultural de la Valltorta-Gasulla, per a analitzar les necessitats i inquietuds que suposa per als ajuntaments formar part d’aquest enclavament, declarat per la Generalitat, Bé d’Interés Cultural en 2016.\nEs tracta dels municipis d’Ares del Maestrat, Morella, Catí, Tírig, les Coves de Vinromà, Albocàsser, Vilar de Canes i Benassal (Castelló).\nDurant la reunió, en la qual també han sigut presents tècnics de la direcció territorial de Cultura a Castelló, s’ha posat de manifest la necessitat de facilitar als municipis una eina que permeta agilitar els tràmits i informes preceptius davant qualsevol actuació en la zona.\nCal recordar que el Parc Cultural de la Valltorta-Gasulla forma part de la declaració per part de la UNESCO, en 1998, de l’Art Rupestre de l’Arc Mediterrani com a Patrimoni Mundial i que alguns dels territoris que abasta gaudeixen també de gran valor mediambiental.\nEn aquest sentit, la Direcció General de Patrimoni Cultural de la Conselleria d’Educació, Cultura i Esport, s’ha compromés al desenvolupament del Pla Especial de Protecció del Parc Cultural de la Valltorta-Gasulla. El Pla inclou, entre altres qüestions, la zonificació del territori, delimitant les zones d’especial protecció, la qual cosa permetrà detallar el grau d’afecció en cada municipi.\nEl Pla també establirà les normes de protecció i regularà els requisits al fet que han de subjectar-se les intervencions que es realitzen en la zona protegida.\nAixí mateix, durant la reunió, tant la directora territorial de Presidència com la directora general d’AVANT han assenyalat el potencial únic que representa aquest enclavament, “l’únic Parc Cultural de la Comunitat Valenciana” i la necessitat de posar-lo en valor com “un actiu d’interés turístic”.\nPer a això s’han compromés a la creació d’una taula de treball conjunta amb la direcció general de Patrimoni en la qual també s’implicarà altres departaments de la Generalitat, com Turisme. La intenció d’aquesta taula de treball és reactivar la promoció del Parc i de tot el territori que abasta per a la seua posada en valor.\nEl Parc Cultural de la Valltorta-Gassulla, és un enclavament considerat com un dels nuclis de pintures rupestres a l’aire lliure més important. Es tracta de pintures datades al final del mesolític i durant el neolític i estan incloses en l’anomenat art rupestre llevantí. Inclouen representacions d’animals i són nombroses també les representacions humanes, en escenes que registren la vida quotidiana del moment com les caceres o les danses, etc.\nCom a mostra de la importància de l’art rupestre de la zona, destaca la inauguració, en 1994, del Museu d’Art Rupestre de la Valltorta, a Tírig, o la declaració per part de la UNESCO, en 1998, de l’Art Rupestre de l’Arc Mediterrani com a Patrimoni Mundial.\nEl parc compta també amb altres béns culturals a preservar i que ja tenen la consideració de BIC en les seues diverses categories, com són edificis militars (castells, muralles…), edificis industrials (molins) o àrees de vigilància arqueològica, etc.


universals, disputa dels HIST. Rep aquest nom el problema, clàssic en filosofia, de determinar quin tipus d'entitat, o realitat, competeix als termes universals. Què és, en realitat, «humanitat»? Què és vertaderament «home»? Darrere d'aquests interrogants, es troba com teló de fons, la pregunta sobre quines classes de coses existeixen. Com de certes coses és obvi afirmar que existeixen, el problema es va centrar, teòricament, en aquelles l'existència o inexistència de les quals era problemàtic afirmar. W.V.O. Quine formula una qüestió similar preguntant-se, en un conegut treball, «respecte del que hi ha»\n(veure referència). La resposta de Plató era: «les Idees existeixen»; la d'Aristòtil, que «existeixen substàncies compostes de matèria i forma».\nRealisme extrem o platonisme: l'afirmació que els universals existeixen realment, com les idees platòniques.\nRealisme moderat o conceptualisme: l'afirmació que només existeixen com entitats mentals o conceptes, als que en la realitat corresponen propietats de les coses.\nNominalisme: l'afirmació que els universals no són més que noms; només existeixen individus (i, si de cas, per a la filosofia moderna, algunes entitats abstractes -les menys possibles-, com les classes).\nEl realisme moderat, inspirat en Aristòtil i\nAvicenna, i el representant més notable del qual és Tomás d'Aquino, sosté que els universals existeixen com a formes -essència, naturalesa- de les coses individuals. Aquesta postura suposa una elaborada teoria de l'abstracció i de la constitució de les coses per matèria i forma, d'inspiració aristotèlica. El resultat és que l'universal no existeix separat de les coses, però existeix com essència o naturalesa de cada cosa de la qual s'afirma: la «humanitat» no existeix separada; només existeix en la naturalesa de Pere, Joan i Anna. Pel mateix, l'universal és també un concepte abstracte, perquè pel seu mitjà coneixem el que són (quo est) els individus, els únics que són (quod est). A això s'uneix l'afirmació que els universals existeixen també en la ment divina, a manera d'arquetips, o idees exemplars, (tesi ja defensada per sant Agustí), ordenats a la creació.


El consum d'ansiolítics il·legals creix arran de la pandèmia de la covid-19 - Regió7 :: El Diari de la Catalunya Central\nEl consum d'ansiolítics il·legals creix arran de la pandèmia de la covid-19\nLa popularització de la venda online i la crisi econòmica poden empitjorar les drogoaddiccions\nImatge il·lustrativa d'uns comprimits mèdics comissió europea\nImatge il·lustrativa d'uns comprimits mèdics\nL'Observatori Europeu de les Drogues i les Toxicomanies (EMCDDA per les sigles en anglès) ha alertat del consum il·legal d'ansiolítics com les benzodiazepines arran de la pandèmia. En el seu últim informe sobre estupefaents, publicat aquest dimarts, l'agència europea assegura que el confinament va canviar els patrons de consum de les drogues, amb menys ús de substàncies habituals en entorns socials, com la cocaïna o l'MDMA, i un major consum de benzodiazepines i cànnabis. L'EMCDDA tem que la popularització de la venda online i la crisi econòmica per la covid-19 «empitjorin la problemàtica» de les drogoaddiccions a Europa.\nCom que la venda al carrer va quedar paralitzada pel confinament, venedors i consumidors van optar pels intercanvis a través del dark net, les xarxes socials i les entregues a domicili. «Veiem un major interès en l'ús de les tecnologies digitals en el mercat de les drogues», afirma el director de l'observatori, Alexis Goosdeel. Creuen que el tràfic digital podria persistir després de la pandèmia.\nEls experts de l'agència europea de les drogues asseguren que el confinament ha contribuït a un augment en el consum d'ansiolítics de forma il·legal. Segons els seus estudis, aquest increment s'ha produït sobretot per l'ús que n'han fet els consumidors habituals de drogues per afrontar «l'ansietat i la depressió», així com «els símptomes d'abstinència» per altres substàncies.\nL'agència europea de les drogues ha detectat al mercat més «versions falses» de medicaments prescrits per a l'ansietat, com pot ser el Xanax o el Diazepam. Popularment coneguts com a «Valium del carrer», l'observatori recorda que porten substàncies noves i «molt tòxiques». «No només hem detectat un augment de consum de benzodiazepines, sinó també un increment dels danys que han causat», remarquen els experts. Per això, alerten del risc de sobredosis que comporten aquests medicaments falsos.\nLa cocaïna, en el punt de mira\nTot i que amb el confinament va caure el consum de cocaïna, aquesta droga encara està en el punt de mira de les autoritats. L'últim any es va registrar un nou rècord de confiscacions de cocaïna a Europa, especialment a Bèlgica, Espanya i els Països Baixos.\n«La cocaïna cada cop té un paper més destacat en els problemes de drogoaddiccions a Europa», alerta l'informe.\nDes de la crisi econòmica del 2008, a Espanya ha disminuït el consum de cocaïna, però actualment és la causa del 53% de les morts relacionades amb drogoaddiccions. A més, l'agència europea avisa que cada cop hi ha més persones que busquen tractament pel seu consum. A l'Estat representen el 43% dels drogoaddictes que entren en tractament.


Amat Blog Afortunat - Amat Blog\nagost 25, 2016 by\tamat\twith\tno comment\nNick Churton de la nostra oficina del Regne Unit, planteja quines lliçons es poden aprendre dels campions olímpics quan es prepara per vendre una casa.\nEls Jocs Olímpics de Rio ens recorden que la dedicació, talent natural, un gran coaching, la formació implacable, la confiança en si mateix i un enfocament total per guanyar és el que fa guanyar una medalla d’or. La sort queda molt avall a la llista, als jocs olímpics no es pot confiar en la sort. En el seu lloc, s’ha de treballar en les coses que podem controlar. Un proverbi del segle XVI diu: “La diligència és mare de la bona sort”. I és la diligència qui guanya medalles d’or.\nSi les cases en venda fossin un esport olímpic, que voldries que el representés? Una persona sense experiència, mal entrenat, mal equipat, on la filosofia és la reducció de costos i, en general, confiant bàsicament en la sort? O prefereixes un professional armat fins a les dents amb un impressionant conjunt de característiques, beneficis, experiència i formació, tot això dissenyat per ajudar a treure el màxim profit de la seva venda?\nLamentablement, hi ha molts competidors que entren a la carrera pel seu negoci i que ofereixen tarifes barates per a un servei barat. Els guanyadors Olímpics van reduir els costos i confiar en la sort? No, no ho van fer. Els ciclistes, per exemple, no va fer ús de bicis antigues dels seus pares i després van esperar que tots els altres punxessin a la carrera. En lloc d’això van invertir en tecnologia. Van invertir en formació. Van invertir en les persones. Van invertir en l’èxit. No van escatimar en res en la preparació per tal d’arribar en primer lloc. Guanyar una medalla d’or canvia la vida al destinatari. Però mai es pot deixar a la sort. Hi ha massa en joc. El guanyar en la venda d’una casa pot també canviar la vida, ja que és una part molt important de la vida d’una altra persona. Proporciona refugi, ajuda a mantenir la seva família i a construir seguretat i riquesa. Se l’ajuda a guanyar a la vida.\nAixí que quan decideix qui ha de vendre casa seva haurà de sospesar els seus èxits del passat, la seva experiència, el seu desig de guanyar i el no deixar-ho tot a la sort, perquè els millors creen la seva pròpia sort.


FESTIVAL 17820 — AKKAN (live)\nAKKAN és el nou projecte conjunt entre beGun i Ocellot, resultat de la unió de dos universos sonors de llarga trajectòria i de gran reconeixement. internacional, que barreja efectes hipnòtics i al·lucinògens amb allò extremadament salvatge i ancestral.\nEl seu especial so ha estat plasmat a BANANAT (La Belle Records), el EP de tres temes més un remix a càrrec de l’israelià Naduve (Disco Halal / Multi- culti) amb el que varen entrar en escena, i a REGALIU (Foehn Records), que inclou dos nous talls originals més un remix del xilè Dj Raff (National Records).\nEn aquests treballs es reflexa aquesta comuna inquietud per allò ètnic i natural, que entra en joc amb un entramat de beats sempre estimulant i contagiós: sons selvàtics, cors i veus exòtiques, percussions tribals, vents i instruments folklòrics que transporten de la sabana africana als altiplans andins des de la primera nota.\nMentre perfilen el seu primer àlbum d’estudi per abans de final d’any, AKKAN presenten un nou treball KAI (La Belle Records) acompanyat de remixes de El Buho (Wonderwheel Recordings) i Íñigo Vontier (Correspondant), un renovat i fascinant viatge a l’imaginari musical del duo barceloní ple de sons ocults, melodies orgàniques, ritmes elàstics i talls vocals orientals.


Altimira Youth centre | www.ar47.net\nAltimira Youth centre\nA nivell d’exterior es planteja la reforma de la urbanització de l’espai exterior davant del Casal, que tenia un paviment provisional de formigó que estava en molt mal estat. La nova pavimentació i il·luminació milloren aquest espai relacionat amb l’edifici, podent esdevenir un lloc on dur a terme jocs i activitats pels joves i alhora connectat al Passeig del Riu i la ciutat. Pel que fa a la jardineria, es mantenen la majoria d’arbres actuals de l’àmbit. A partir dels arbres existents, es crea una nova alineació d’arbrat entre el Passeig i l’edifici, que acota i recull l’espai del Casal. Al fons, on hi havia les grades, es construeix un gran parterre verd elevat per tal d’aconseguir un fons verd, el mur del qual esdevé un llarg banc de formigó prefabricat perfectament ombrejat.


Decretals de Gregori IX - Viquipèdia, l'enciclopèdia lliure\nLes Decretals de Gregori IX (llatí: Decretales Gregorii IX), també anomenades col·lectivament Liber extra, són una font important del dret canònic medieval. El 1230 el papa Gregori IX ordenà al seu capellà i confessor, sant Raimon de Penyafort, un dominic , formar una nova col·lecció canònica destinada a substituir totes les col·leccions anteriors. S'ha dit que el Papa per aquesta mesura volia emfatitzar especialment el seu poder sobre l'Església Universal.\n(la) Decretales Gregorii IX\nDecretales de Gregori IX, vers 1290, Biblioteca Medicea Laurenziana, Florència\n1 Circumstàncies polítiques\n2 Obra de sant Raimon\n3 Treball editorial\n5 Força de la llei\n6 Diferències amb codis moderns\n7 Indicacions històriques\n9 Publicació impresa\nEl papat havia arribat al cim del seu poder. D'altra banda, un papa menys favorablement condicionat probablement no hagués pensat en una mesura tan important. No obstant això, la utilitat d'una nova col·lecció era tan evident que no hi ha altres motius que els que el Papa dona a la butlla "Rex Pacficus" del 5 de setembre de 1234, és a dir, la inconveniència de recórrer a diverses col·leccions que contenen decisions més diverses i de vegades contradictòries, que presentaven, en alguns casos, llacunes i, en altres, una longitud tediosa; a més, en diversos assumptes, la legislació era incerta.\nObra de sant RaimonModifica\nArticle principal: Raimon de Penyafort\nLes Quinque compilationes antiquæ va ser una sèrie de cinc d'aquestes col·leccions de legislació pontifícia del Decretum de Gracià (c. 1150) al pontificat d'Honori III (1150-1227). Raimon va executar l'obra en uns quatre anys, i va seguir el mètode de les Quinque compilationes antiquæ. Els va prendre l'ordre temàtic, la divisió en cinc llibres, dels llibres en títols i dels títols en capítols. Dels 1971 capítols de les Decretals de Gregori IX, 1771 són de les Quinque compilationes antiquæ, 191 són del mateix Gregori IX, 7 de les decretals d'Innocenci III que no havien estat inserits en les antigues col·leccions, i 2 d'origen desconegut. Estan ordenats, en general, d'acord amb l'ordre de les col·leccions antigues, és a dir, cada títol s'obre amb els capítols de la primera col·lecció, seguits dels de la segona, i així successivament en ordre regular. A continuació vindran els de Innocenci III, i finalment els de Gregori IX. Gairebé totes les rúbriques, o encapçalaments dels títols, també han estat prestades d'aquestes col·leccions, però diverses es van modificar pel que fa al detall. Aquest mètode va allargar considerablement la tasca de St. Raimon.\nNo obstant això, va fer més que simplement compilar els documents d'antigues col·leccions. Va deixar de banda 383 decisions, en va modificar altres, va ometre parts quan considerava prudent fer-ho, omplint els buits i fent que la seva col·lecció fos completa i concordant, va aclarir punts dubtosos de l'antiga llei eclesiàstica afegint alguns noves decretals. Va indicar amb les paraules et infra els passatges que ell va extingir a les antigues col·leccions. Es diuen partes decisae. La nova compilació no tenia cap títol especial, però es deia "Decretales Gregorii IX" o, de vegades, "Compilatio sexta", és a dir, la sisena col·lecció en referència a les "Quinque compilationes antiquæ". També es deia "Collectio seu liber extra", és a dir) en el "Decretum" de Gratian. D'aquí el costum de denotar aquesta col·lecció per la lletra X (és a dir, extra, aquí no el numeral romà de deu).\nLes cites d'aquesta col·lecció es fan indicant el nombre del capítol, el nom del treball (X), el número del llibre i el del títol. En general, l'encapçalament del títol i de vegades es citen les primeres paraules del capítol; per exemple, "c. 3, X, III, 23" o "c. Odoardus, X, De solutionibus, HI, 23", es refereix al tercer capítol, començant amb la paraula Odoardus, en les Decretals de Gregori IX, llibre III, títol 23, que es titula "De solutionibus". Si no s'indica el número del capítol o del títol, es pot descobrir fàcilment consultant els índexs alfabètics dels epígrafs i les paraules introductòries dels capítols, que es troben a totes les edicions del "Corpus Juris Canonici" .\nGregori IX va enviar aquesta nova col·lecció a les Universitats de Bolonya i París, i declarà mitjançant la butlla Rex pacficus del 5 de setembre de 1234, que aquesta compilació era el codi oficial de la llei canònica.\nForça de la lleiModifica\nGregori IX es compta entre els grans advocats de la història. Aquí en baix relleu a la Cambra de Representants dels Estats Units.\nTotes les seves decisions tenien la força del dret canònic, ja fossin autèntiques o no, independentment del valor jurídic dels textos que es consideressin en si mateixos i fos quin fos el text original. És una col·lecció única; totes les seves decisions van ser promulgades simultàniament, i són igualment obligatòries, fins i tot si semblen contenir, o si en realitat contenen antinòmies, és a dir, contradiccions. En aquest peculiar cas no és possible superar la dificultat recorrent al principi que una llei de data posterior suprimeix la d'un període anterior.\nFinalment, es tracta d'una col·lecció exclusiva, és a dir, suprimeix totes les col·leccions, fins i tot les oficials, d'una data posterior a la del "Decretum" de Gratian. Alguns autors (Schulte, Launin) sostenen que Gregori IX va revocar fins i tot aquelles lleis abans de l'època de Gratian que aquest no havia inclòs en el seu" Decret ", però altres contesten aquesta opinió.\nDiferències amb codis modernsModifica\nLes Decretals de Gregori IX difereixen àmpliament dels codis moderns. En lloc de contenir en una declaració concisa una decisió legislativa, generalment comencen amb la narració d'una controvèrsia, les acusacions de les parts en disputa, i una demanda o la solució de la qüestió; aquesta species facti o la pars historica no té cap valor jurídic. La part promulgativa del capítol (pars dispositiva) només té la força de la llei; conté la solució del cas o la declaració de la regla de conducta. Les rúbriques dels títols tenen la força de la llei quan el seu sentit és complet, com per exemple, Ne sede vacante aliquid innovetur (Deixeu que no hi hagi innovació mentre que la seu està vacant), perquè els encapçalaments formen part integrant del codi oficial de les lleis. No obstant això, sempre s'han d'interpretar d'acord amb les decisions contingudes en els capítols.\nLes indicacions històriques relatives a cada capítol sovint no són exactes, fins i tot quan es van corregir a l'edició romana de 1582. Es pot lamentar que sant Raimon no tingués recurs als documents originals, dels quals un gran nombre havien d'haver estat a la seva disposició. Els resums (summaria) que precedeixen els capítols són obra dels canonistes, i poden ajudar en l'elucidació del text. Les partes decisae són de vegades d'ús comú , però mai quan aquestes parts es van omplir de manera predeterminada del desig d'extingir la seva força legal o perquè contenen decisions irreconciliables amb el text actual de la llei.\nIgual que les antigues col·leccions canòniques, les Decretals de Gregori IX es van glossar aviat . Era habitual afegir al manuscrit còpies d'explicacions textuals escrites entre les línies (glossa interlinearis) i al marge de la pàgina (glossa marginalis). També es van afegir explicacions sobre el tema. El glossari més antic de les Decretals de Gregori IX és de Vincent d'Espanya; després segueix Godefridus de Trano (mort el 1245), Bonaguida Aretinus (segle xiii) i Bernard de Botone o Parmensis (mort el 1263), l'autor de la "Glossa ordinària", és a dir, d'aquella glossa al qual generalment es donava credibilitat. Més endavant, es van afegir extractes a la "Novella sive commentarius in decretales epistolas Gregorii IX" de Giovanni d'Andrea (Johannes Andreæ).\nDesprés de la invenció de la impremta, les Decretals de Gregori IX van ser publicades per primera vegada a Strasburg des de la premsa d'Heinrich Eggesteyn . Entre les nombroses edicions que segueixen, cal destacar la publicada el 1582 (in dibus populi romani) per encàrrec de Gregori XIII. El text d'aquesta edició, revisat pels Correctores Romani, una comissió pontifícia establerta per a la revisió del text del "Corpus Juris", tenia la força del dret canònic, fins i tot quan es diferia de la de Sant Raimon. Es va prohibir introduir cap canvi en aquest text (Breu Papal "Cum pro munere" de l'1 de juliol de 1580). Entre les altres edicions, es pot esmentar la de Le Conte (Anvers, 1570), de data anterior a l'edició romana i que conté les partes decis; la dels germans Pithou (París, 1687); la de Böhmer (Halle, 1747), que no reproduïa el text de l'edició romana i era en la seva crítica textual més audaç que feliç; l'edició de Richter; i la de Friedberg (Leipzig, 1879-1881). Tots aquests autors van afegir notes crítiques i les partes decis.\nIndicar els principals comentaristes sobre les Decretals significaria escriure una història del dret canònic a l'Edat Mitjana. Importants canonistes inclouen Innocenci IV (mort 1254), Enrico de Segusio o Hostiensis (mort el 1271), el "Abbas antiquus" (segle xiii), Johannes Andreæ, Baldus de Ubaldis (mort el 1400), Petrus d'Ancharano (mort el 1416), Franciscus de Zabarellis (mort el 1417), Dominicus a Sancto Geminiano (segle XV), Joannes d'Imola (mort el 1436) i Nicolò Tudesco, també anomenat "Abbas Siculus", o "Modernus" o "Panormitanus" (mort el 1453). Entre els comentaristes moderns, Manuel Gonzalez Tellez i Fagnanus poden ser consultats de manera avantatjosa per a la interpretació del text de les Decretals. Les Decretals de Gregori IX continuen sent la base de la llei canònica pel que no ha estat modificat per col·leccions posteriors i per les lleis generals de l'Església (vegeu Corpus Juris Canonici).\n↑ 1,0 1,1 1,2 Van Hove, Alphonse. "Papal Decretals." The Catholic Encyclopedia. Vol. 4. New York: Robert Appleton Company, 1908. 9 Sept. 2014\nObtingut de «https://ca.wikipedia.org/w/index.php?title=Decretals_de_Gregori_IX&oldid=27645792»\nDarrera modificació: 27 juny 2021 a les 09:07


LA PANXA DEL BOU: Adéu a Joaquim Muntañola!!!\nAdéu a Joaquim Muntañola!!!\nVull dedicar un record a Joaquim Muntañola ja que en més d'una ocasió he parlat d'aquest dibuixant i fins i tot en alguns posts vaig intentar imitar, en català, un gènere que li era propi, la versificació humorística d'arguments de pel·lícules. Tenia noranta-set anys i fins fa com qui diu quatre dies va estar en actiu i dibuixant. Va escriure articles i va col·laborar en mitjans com la ràdio. També és autor d'obres de teatre molt divertides com ara En Baldiri de la costa. Vaig créixer amb els seus ninots i els seus acudits. Descansi en pau.\nPublicat per Júlia a 21:08\nEtiquetes de comentaris: dibuixos, humor, Joaquim Muntañola\nEra un gran humorista y dibuixant\nEl meu germá i jo retallavem del diari de Barcelona els cuadrets de La vida es broma, que publicava en Joaquim Muntanyola.\nA les Revistes Patufet que guardo hi han vinyetas d´ell.\nalló de dir-li la Manigua a l'antic camp de l'Espanyol, perquè hi havia un racó amb quatre plantes i els suposats aficionats bascs 'butifarramendi' i 'llangonissagoitia', era d'ell o potser d'en Castanys.\nEl que tenien aquests ninotaires és que un no sabia massa bé qui era qui, qui havia dibuixat què... van una mica tots en un pack, com una generació. Però amb una mena de sensibilitat que ja no té res a veure amb els de la generació del Jueves, no?\nAh, Muntañola, tan lluny i tan prop!\nEl meu record, també.\nEra el que més m'agradava del tebeo! Un geni.\nEra molt bo! La seva feina, després d'haver estat en actiu tants anys, engloba des de la República, tot el franquisme fins a la Transició!\nMontserrat, va tenir una llarga vida, es va adaptar a les circumstàncies i va viure sense ressentiments, fent la feina que li agradava, ho trobo admirable.\nFrancesc, en el camp del futbol té coses boníssimes, s'hi va especialitzar força.\nEASTRIVER, això t'ho sembla a tu que ets més jove, t'asseguro que els qui ja som grandets els diferenciàvem molt bé.\nJo crec que els del Jueves són hereus d'aquella tradició, també hi ha un molt bon planter, en general és un art que es valora poc, malauradament, sobretot a casa nostra.\nAixò de 'ninotaire' s'havia dit amb un cert menyspreu.\nMiquel, ha viscut una llarga vida dibuixant, és un èxit. Encara més observant les tragèdies de la història que li va tocar entomar.\nSalvador, malauradament aquests genis no tenen el reconeixement que mereixen, sempre es considera aquest un 'art menor'.\nGalderich, una exposició cronològica dels seus dibuixos ens oferiria una panoràmica excel·lent sobre la història contemporània, crec que el 2006 se'n va fer una d'aquest tipus.\nEra un altre estil, i, a més, pintor, però també el gran Opisso va viure molts anys i a través d'ell hem copsat les dèries i misèries de la societat.\nTambé reivindico el que no era dibuixat, textos, articles, versos humorístics.\nM'agradava molt, però el meu pare que quasi era de la mateixa quinta d'ell, en parlava amb admiració molt sovint.\nM'afegeixo al homentage i com que estic segur que el pare també ho faria, el sumo també a ell.\nGràcies a tu, Ramon!!! Descansi en pau al cel dels ninotaires.


Aquest dissabte a les 19h presentació del llibre de Matthew Tree “El conflicte inevitable” – Ràdio Sant Feliu 107.0 FM\nAquest dissabte a les 19h presentació del llibre de Matthew Tree “El conflicte inevitable”\nBy Paul Marca|2020-02-04T10:46:42+02:004 de febrer de 2020|Sense categoria|0 Comentaris\nAquest dissabte 8 de febrer a les 19 h a la Casa Irla del carrer de l’Algavira, 65-69 de Sant Feliu de Guíxols presentació del llibre “El conflicte inevitable” de Matthew Tree.\nEl conegut escriptor anglès i defensor de la llengua catalana, ha col·laborat en diverses publicacions, emissores de ràdio i televisió tant angleses com catalanes, i ha publicat articles a El Punt, Diari de Barcelona, La Rosa dels Vents, Catalonia Today (diari català en anglès) i ha col·laborat amb emissores de ràdio com RAC 1 o Ràdio Contrabanda. En televisió ha col·laborat en el programa La Cosa Nostra, d’Andreu Buenafuente, i ha tingut un programa propi sobre Catalunya, Passatgers.\nPròleg de Joan-Lluís Lluís\nQue la situació actual de Catalunya és excepcional és una evidència fins i tot per als que tallen el bacallà a l’altiplà. El que potser molts no saben és que aquesta situació ha estat d’allò més previsible al llarg de més de quatre dècades. El conflicte inevitable ho explica a través de la mirada d’un anglès que ha observat —i viscut— la realitat catalana des de finals dels anys setanta —amb dinou anys i sense saber-ne res— fins a l’actualitat —amb seixanta anys i sabent-ne alguna cosa. A través de fets objectius i, sobretot, d’anècdotes personals igualment reveladores,Matthew Tree aclareix els motius pels quals el conflicte actual ha estat, des de sempre, inevitable.\n«En fi, doncs, no sé què més us puc dir… Que el dia en què Catalunya sigui independent els dos farem cua… l’endemà al matí… per tenir papers que ens permetin deixar de ser estrangers administratius en aquest país… I així serem com els altres catalans… no només pel pensament i les emocions… també per l’administració…l’administració de la república catalana… Iguals, ell, jo i tothom.»


Actualitzem i editem la col·lecció 'Sóc regidor i ara què?' per al mandat 2019-2023 | ACM\nInici › Actualitat › Actualitzem i editem la col·lecció 'S...\nActualitzem i editem la col·lecció 'Sóc regidor i ara què?' per al mandat 2019-2023\nL'ACM ha editat l'actualització de la col·lecció 'Sóc regidor i ara què?', coincidint amb l'inici del nou mandat municipal 2019-2023. Es tracta d'una col·leccció en petit format que compta amb diversos manuals adreçats als nous alcaldes i alcaldesses, i regidors i regidores dels ajuntaments catalans. De fet, serveix com a manual de consulta per resoldre totes aquelles qüestions que els generen interrogants en la seva activitat diària al capdavant dels ajuntaments. Els continguts d'aquests llibres estan elaborats a partir de les consultes més habituals que es poden plantejar els càrrecs electes locals.\nFa quatre anys ja es van editar i ara s'han reeditat actualitzant continguts i incoporant dos manuals específics per als responsables de Salut i Promoció Econòmica. La col·lecció 'Sóc regidor i ara què?' es farà arribar a tots els ajuntaments catalans a finals del mes d'agost. De moment, els manuals es poden consultar i descarregar a través de la nostra web. Són aquests manuals:


L’Oktobertorratfest omple el dissabte la plaça Prat de la Riba de música i gastronomia - Mollet a mà\nLa plaça Prat de la Riba de Mollet serà el dissabte, des de les 10 del matí i fins a la 1 de la matinada del diumenge, escenari de l'Oktobertorratfest\nDivendres, 13 d'octubre de 2017 | 14:55h\nLa plaça Prat de la Riba de Mollet serà el dissabte, des de les 10 del matí i fins a la 1 de la matinada del diumenge, escenari de l'Oktobertorratfest organitzada per la colla dels Torrats. La festa de la colla molletana s'inspira en les que tradicionalment se celebren aquests dies a Alemanya\nLa festa estarà amenitzada per actuacions musicals al llarg de tota la jornada. Hi haurà actuacions en directe com les de Ojo de pez i Slimbay Seals barrejades amb sessions de dj com Modyo, Ligth riders, Old Ready Boys o Chequeré.\nA l'Octobertorratfest es podrà gaudir de cerveses artesanes de diverses marques. Les activitats gastronòmiques s'iniciaran a les 10 del matí amb un esmorzar i no finalitzaran fins a les 21 hores amb un sopar gastronòmic alemany. Al migdia hi ha programat un vermut i una paella popular.\nAl matí (11h) hi ha l'Homenade Beer (Mas Malta) i a la tarda (18.30h) el tast de cervesa d'Hobac.


Lluïsos d'Horta - Objectiu Talent\nEl grup de Teatre Juvenil de Dimecres, de Teatre Musical de Lluïsos d'Horta, ens presenten Objectiu Talent, dirigits per Clara Solé.\nL'obra es representarà dimecres 2 de juny de 2021 a les 20.00 h\nEl Grup de Teatre Musical Juvenil us presentem un musical de creació pròpia amb cançons d’avui i sempre, una història d’il·lusió i amistat:\nUna colla de joves són a casa seva mirant un concurs de talents a la televisió. Falta poc per la festa major i decideixen muntar el seu propi concurs ni més ni menys que als Lluïsos d’Horta!\nLa colla d’amics s’enfrontaran a tot el que requereix muntar un espectacle d’aquesta envergadura i hauran d’anar superant tots els entrebancs que es presentin. Això si, sempre treballant en equip.


Gimnàs virtual: 10 comptes per ajudar-vos a posar-vos en forma -\nFer esport, perdre pes i guanyar massa amb les xarxes socials és real. Només heu de saber a qui heu de seguir i qui us pot motivar a grans gestes. Especialment per a vosaltres, hem seleccionat els 10 millors perfils de fitness d’Instagram amb exercici, plans d’entrenament i consells per a una alimentació adequada.\n11,7 milions de subscriptors\nJenn Selter és una guru del fitness, al seu perfil trobareu exercicis per bombejar un cos perfecte.\n8,5 milions de subscriptors\nEn aquest compte, a més de plans de formació i consells nutricionals, l'entrenador Kylie publica transformacions per a aquelles persones que van seguir les seves regles.\n803 mil subscriptors\nL'entrenadora anglesa Stephanie Williams publica regularment als seus exercicis d'Instagram amb cintes, peses, així com aquells , que es pot practicar sense equipament especial al gimnàs, a casa i a l’aire lliure air.\nL’entrenadora de Hollywood, Jeanette Jenkins, sap molt sobre com construir el cos perfecte i publica regularment exercicis d’entrenament al seu perfil.\nEn aquest perfil trobareu no només exercicis, sinó també típics errors en la seva implementació, així com consells per recuperar-se de lesions de l'entrenament.\nHannah Eden, entrenadora personal i atleta de Reebok, publica els seus propis entrenaments al seu perfil.\n219.000 subscriptors a\nBJ Gaddur és el director físic de la revista Men’s Health. Al seu instagram, publica programes d’entrenament per a diferents grups musculars.\nAquest entrenador físic té molts exercicis que es poden realitzar al gimnàs, a l'aire lliure i amb equips especials.\n83,5 k subscriptors\nUn entrenador nord-americà, el compte del qual farà les delícies dels aficionats als entrenaments al carrer; hi ha molts exercicis al perfil que es poden realitzar a l'aire lliure. A més, hi ha opcions per entrenar exercicis al gimnàs..\n13,1 mil seguidors\nA més de fer exercici, aquest compte té diverses receptes i consells per a una alimentació adequada.\nPublicació anterior Com s’equivoca la xarxa: trencar els mites de la dieta\nPropera publicació Què passa si feu 100 flexions diàries?


Una vintena de parades participaran diumenge a l'M2M a la plaça del Portal\nAquest proper diumenge 18 de març de 10h a 14h, Alcover acollirà quarta edició del mercat d'intercanvi i de segona mà M2M Alcover amb una vintena de parades. En aquesta edició hi ha un canvi important pel que fa a l'emplaçament de la cita ja que serà a la plaça del Portal, en comptes de la plaça Lluís Companys com s'havia fet fins ara.\nEs tracta d'un mercat obert a tothom, pensat perquè tots els alcoverencs, i persones interessades d'arreu del territori, puguin exposar els seus objectes i a la vegada puguin intercanviar-los. El Mercat de segona mà i d’intercanvi és un espai que té l’objectiu de donar una nova vida als objectes, per tal de practicar les 3R: Reduir, Reutilitzar i Reciclar; així com promoure el consum responsable. S’hi podrà intercanviar, regalar, comprar o vendre objectes de segona mà com llibres, mobles, roba, complements, aparells elèctrics, productes col·leccionables o jocs, entre d'altres.\nEls articles que es poden intercanviar o vendre han d’estar en bon estat i tenir una qualitat mínima. El mercat té la voluntat de donar un nou ús als productes i reutilitzar-los i per aquest motiu es demana que tinguin unes condicions òptimes.


De què parlem quan parlem de pedra tesada? - Blog Sagrada Família\nTesar vol dir donar tensió, és a dir, tensar, tibar. Però, com es pot tibar una pedra?\nDoncs el que es fa és tibar una barra que passa per dins de la pedra. Aquesta barra, que per la tensió rebuda s’estira i s’allarga alguns centímetres, tendirà a recuperar la longitud, escurçant-se, però si a cada extrem del cable hi ha una peça metàl·lica que bloca aquest moviment, la pedra es veurà comprimida entre els dos extrems metàl·lics que intenten acostar-se mútuament.\nAixí doncs, en realitat, quan parlem de pedra tesada ens estem referint a pedra comprimida amb barres tesades.\nEn el cas del pretesat, molt freqüent en biguetes per fer sostres en xalets i petites construccions, les barres es col·loquen dins del motlle de la bigueta, com veiem en la imatge de l’esquerra, i es tensen abans d’abocar-hi el formigó; fins que aquest no s’ha endurit, no es deixen anar dels extrems. En aquell moment, la barra voldrà recuperar la posició i longitud originals, i en aquest intent de retorn imprimirà en el formigó un esforç de compressió per fregament al llarg de tota la seva superfície de contacte. El resultat és una bigueta més resistent, i, si aquestes barres són situades a la part baixa de la peça, la bigueta es corbarà una mica, fent panxa cap amunt, com il·lustra la imatge central, i agafarà el que anomenem contrafletxa. Quan aquesta bigueta lleugerament arquejada sigui al seu lloc i suporti les càrregues previstes, podrà resistir més que no pas si fos perfectament recta, ja que abans de deformar-se fent panxa cap avall, primer podrà deformar-se fins a perdre tota la contrafletxa inicial.\nEn el cas del posttesat, usual en obres de molta més envergadura, com ara els ponts d’autopistes, la tècnica és força diferent. A dins del motlle de la peça no es posa l’acer directament, sinó una mena de funda en una posició que segueix les línies internes que dibuixen els esforços: més amunt, en els extrems on la peça es recolza, i més avall, en la zona central on convé una contrafletxa, com es veu a la tercera imatge. Quan el formigó ja s’ha endurit, es col·loca per l’interior d’aquestes fundes una barra i es tesa, impedint que es bellugui amb uns topalls en els extrems, els caps de tesat.\nPer tot això, quan a la Sagrada Família parlem dels panells de pedra amb barres tesades fem servir el terme pedra tesada, i no pas els més coneguts adjectius pretesada o posttesada, ja que en la pedra no hi ha cap procés d’enduriment.\nIsabel Núñez ha dit:\n10 · juny · 2018 a les 09:17\nBuenos días. Muchas gracias por el artículo es muy interesante, porfavor seria posible preguntarles significado en castellano de algunos terminos???\n11 · juny · 2018 a les 09:38\ngracias por su interés. Si nos quieres facilitar la información, haremos todo lo posible para solucionar sus dudas.


L’agraïment a Mario Benedetti presideix l'emotiu acte d'homenatge\n25/11/2009 / Barcelona\nCasa Amèrica Catalunya va homenatjar Mario Benedetti amb un acte anomenat “Poemas para hacerlos nuestros” i el record de l’uruguaià, la seva coherència vital, immens llegat i sensibilitat emocionat el saló d’actes de la Fundació, ple a vessar. La veu de l’actriu Mercè Sampietro repassant algunes de les seves eternes poesies i la recreació de la figura del Mario més proper, teixida per la seva biògrafa, Hortensia Campanella, van servir per a forjar una atmosfera única, una comunió entre els centenars d’amics barcelonins de Benedetti de totes les edats i generacions plegats per a l’ocasió. Els que es trobaren en homenatge no eren ja incondicionals lectors o seguidors devots, sinó ‘amics’ propers.\nL’acte, patrocinat tanmateix per la Fundación Santillana i la Càtedra Unesco de la Universitat de Girona, arrencà amb una presentació a cura d’Antoni Travería, director general de Casa Amèrica Catalunya, qui va qualificar la trobada com a “càlida, sincera i austera. Un record ideat per a que en Mario no s’hi trobés malament”.\nDesprés de repassar algunes de les seves entranyables vivències personals amb Benedetti, Travería va cedir el torn de paraula Hortensia Campanella, autora de la biografia “Mario Benedetti, un mito discretísimo”, qui captivà l’auditori des de la primera anècdota: “Quan Mario va veure el gruix del manuscrit de la meva obra, el primer que em va dir de manera espontània va ser: ‘Tant he fet a la meva vida?’”.


Caprabo, S.A.U duu a terme una promoció entre el divendres 10 de desembre de 2021 i el dissabte 11 de desembre de 2021 en la següent botiga una promoció identificada amb el següent eslògan: "Et retornem el 50% de la teva compra en vals".\nSant Quirze del Vallès. Carrer de Anselm Clave 1.\nDel divendres 10 de desembre de 2021 fins al dissabte 11 de desembre de 2021 et retornem el 50% del total a pagar del teu tiquet de compra en vals amb un import màxim de 5 € per val.\nEl descompte màxim serà de 50 € per tiquet. No està permès fraccionar una compra en diversos tiquets, per d'aquesta manera poder superar el descompte màxim reflectit.\nEls vals es podran bescanviar de l'11 de desembre de 2021 fins al 25 de gener de 2022 amb una compra mínima de 20 € realitzada amb la mateixa targeta Club Caprabo o qualsevol altra targeta del mateix compte client que va activar la promoció.\nEls vals no són acumulables entre si (però sí amb altres promocions diferents). Només es podrà bescanviar un val per compra i dia, i a la botiga on s’hi ha emès el val.


La Festa Major de Bellavista queda cancel·lada - Ajuntament de les Franqueses del Vallès\nPortada > Actualitat > Notícies > La Festa Major de Bellavista queda cancel·lada\nLa Festa Major de Bellavista queda cancel·lada\nConsulta el comunicat que ha emès la Comissió de Festa Major\nEl Patronat de Cultura, Educació, Infància i Joventut de l'Ajuntament de les Franqueses i la Comissió de Festa Major de Bellavista han decidit cancel·lar la celebració d'aquest any com a conseqüència de la situació sanitària actual generada pel coronavirus. La Festa Major de Bellavista és la primera que se celebra al municipi, a principis de juliol.\nA continuació adjuntem el comunicat referent a la cancel·lació:\nFESTA MAJOR DE BELLAVISTA 2020\nEstem vivim uns moments molt complicats on tenir cura de la salut és el més important. Prendre totes les precaucions perquè ningú més pateixi les conseqüències d’aquesta pandèmia mundial i recuperar la normalitat el més aviat possible, hores d’ara és el més important.\nEn aquest marc, hem valorat la viabilitat envers la Festa Major d’enguany conjuntament amb el Patronat Mpal. Cultura, Educació, Infància i Joventut i, malgrat sigui molt dur per a nosaltres i per a tothom, hem resolt cancel·lar la Festa Major d’enguany per evitar posar en risc la salut de les nostres veïnes i veïns.\nComissió de Festa Major de Bellavista\nDarrera actualització d’aquest contingut: 25/01/2021 a les 08:42h


Ocupats dos dels immobles que la Generalitat preveu subhastar - La Valira\nActivistes de la plataforma Aturem la Subhasta han ocupat almenys dos dels 46 immobles procedents d’herències intestades que la Generalitat de Catalunya preveu subhastar aquest dijous. La plataforma especificava a primera hora del matí que “de moment” havien ocupat a Barcelona un local al barri del Farró i un pis al Clot.\nTot i que el departament d’Economia, per boca del vicepresident Pere Aragonès, s’ha compromès a dedicar els 5 milions que preveu ingressar per aquesta via a habitatge públic, Aturem la Subhasta ha pressionat perquè els immobles es destinessin a habitatge protegit i no a adjudicar-los “al millor postor”.\nAturem la Subhasta ha organitzat una protesta davant l’Espai Bital, un recinte de la Generalitat ubicat a l’Hospitalet que acull la licitació. Aquesta plataforma ha celebrat que alguns licitadors “reculen davant el bloqueig de la gent” i assegura: “Tenim els tres accessos a l’edifici bloquejats. De moment ho estem aconseguint!”. Els Mossos d’Esquadra han efectuat càrregues per ajudar els licitadors a accedir a la subhasta.\n“Hem aconseguit que la subhasta sigui un gran desastre”, han celebrat els activistes a Twitter posteriorment. Com a balanç de la seva lluita, Aturem la Subhasta ha piulat: “Llibrereteria 16 ha quedat fora de la subhasta. Gairebé la meitat ha quedat deserta per falta de licitadors. Fins a 4 immobles ocupats per la gent. I a les 11h del matí la subhasta encara no ha pogut començar gràcies als bloquejos de la gent!”. S’han presentat ofertes per 27 immobles.\nEl passat dia 15, els activistes per l’habitatge de Barcelona van entrar a les dependències del departament d’Economia per convèncer Aragonès de no executar la subhasta i exigir que la Generalitat no operés “com un especulador”. La Generalitat argumenta que els immobles no reuneixen les condicions per ser destinats a habitatge públic.


Baix Ebre i Montsià acullen la 22a Trobada de Teatre Amateur de Catalunya | Xarxanet - Entitats i voluntaris de Catalunya per un món millor\nBaix Ebre i Montsià acullen la 22a Trobada de Teatre Amateur de Catalunya Inici » Cultural » Baix Ebre i Montsià acullen la 22a Trobada de Teatre Amateur de Catalunya Imatge de l'edició 2011 de la trobada\nMés d’una trentena de grups de teatre de Catalunya i la Catalunya Nord participaran, del 28 al 30 de setembre, a la 22a edició de la Trobada de Grups Amateurs de Teatre de Catalunya que tindrà lloc als municipis de Deltebre (Baix Ebre) i Sant Jaume d’Enveja (Montsià). Es preveu una assistència de més de 200 persones.\nTweet Bookmark/Search this post with 04/10/2012 - 18:05\nAquest esdeveniment, organitzat per la Federació de Grups Amateurs de Teatre de Catalunya i que cada any se celebra en una localitat diferent, vol esdevenir un aparador de l’àmplia i diversa tradició escènica amateur de Catalunya. Per aquest motiu, s’han programat diferents representacions.\nEl divendres 28 de setembre, a les 22.30h, el grup de teatre Pere Sans del Centre Cultural i Recreatiu d’Ulldecona interpretarà ‘El sopar dels idiotes’, una versió de l’obra original de Francis Veber. Tres amics es reuneixen cada setmana per sopar i conviden a la persona ‘més idiota’ per burla-se’n. Una crítica carregada d’humor a una societat en la qual no és fàcil saber qui és realment intel·ligent i qui l’idiota.\nEl dissabte 29, a les 20h, el grup escènic de l’Ametlla de Mar representarà ‘El marit de la Marina és mariner’ de Nicasi Camps, una comèdia que pretén reflectir la moral de la societat de finals del franquisme. Una família de bona posició, on la mare vol aparentar una classe social elevada; un marit que es dedica a recórrer el món en vaixell; els fills: una monja, un hipòcrita que es va casar per deixar embarassada la núvia i una executiva, que s'ha de casar amb un noi que li agrada viure amb l'esquena dreta; uns sogres arruïnats, que volen el matrimoni pels diners i que amaguen un secret; la "tieta" que, pràcticament els fa de minyona; un xofer sense escrúpols i la minyona quasi analfabeta són els protagonistes i tots es reuneixen per la petició de mà de la filla.\nConsulta el programa sencer de l'esdeveniment


Noticies - Gerard Quintana || Web Oficial\nGerard Quintana i Xarim Aresté inicien la gira "A cau d'Orella"\nQuintana i Aresté fan doble passe al Barnasants amb sold out\nGerard Quintana i Xarim Aresté han iniciat la nova gira en format acústic " A cau d'orella" al Harlem Jazz Club de Barcelona dins el marc del Festival Barnasants amb doble passe d'entrades exhaurides.\nEl nou format deixa veure les delícies de Quintana i Xarim, a quatre mans, incloent adaptacions acústiques de Pau Riba, Bob Dylan i Daniel Lanois, entre altres.\nEl repte dels dos artistes és tocar la corda de l'emoció amb les mínimes eines possibles. Una guitarra i dues veus per apropar-vos , en petits espais, un repertori que normalment es queda a casa. Passejen amb llibertat per les seves cançons i pels seus respectius repertoris sense deixar de caminar pels espais que ens commouen i atrauen, més enllà de les etiquetes on sovint ens toca viure.\nQUINTANA I ARESTÉ HAN EXHAURIT LES ENTRADES DEL CONCERT DE BARNASANTS\nS'ha obert una segona sessió pel dissabte 7 de març\nGerard Quintana i Xarim Aresté estrenaran nou espectacle "A Cau d'Orella" al Harlem Jazz Club Barcelona, el proper divendres 6 març dins el marc del Barnasants. Les entrades per aquest espectacle ja fa dies que estan exhaurides.\nQuintana i Aresté han obert una nova sessió, pel dissabte 7 de març, al mateix horari. Un espectacle íntim i proper que de ben segur farà vibrar a tots els afortuntats que tindran una entrada.\nPer comprar les entrades només cal clicar aquí.\nGIRA NOU ESPECTACLE: A CAU D'ORELLA\nGerard Quintana amb Xarim Aresté actuaran aquest abril i maig amb "A cau d'orella", un nou espectacle en format acústic pensat per teatres i saletes.\n"TOTHOM HO SAP" DINS EL TOP10 DELS MILLORS DISCOS DEL 2014 PELS PREMIS ENDERROCK\nEls premis de la crítica de l'Enderrock han premiat a Quintana i Aresté\nEls Premis Enderrock 2015 han premiat a Gerard Quintana i Xarim Aresté pel seu disc "Tothom ho sap", un disc ple de reminicències del rock més clàssic dels anys setanta.\nQUINTANA I ARESTÉ PRESENTEN DISC A LLEIDA\nDivendres 7/11, Concert a la Sala Manolita\nEl proper divendres 7 de novembre, Quintana i Aresté tocaran a la Sala Manolita de Lleida presentant el disc "Tothom ho sap" i alguns dels èxits de Sopa de Cabra. Les entrades s'han posat a la venda avui a través de Codetickets amb un cost de 12€ anticipada i 15€ a taquilla.\nGoogle Maps Sala Manolita.\n© 2014-2019 - Gerard Quintana amb Xarim Aresté · tots els drets reservats


La Cotorra de la Vall: Uns vàndals destrossen el Parc del Cantalot\nEl Parc del Cantalot ha aparegut avui destrossat després d’un cap de setmana on alguns vàndals han fet de les seues amb un total menyspreu del mobiliari urbà i sense cap respecte a una zona que ha de ser per al gaudi i zona de joc dels xiquets de la barriada. És un bé comú, per a tots, però ells només veuen uns objectes més dels quals poden fer diversió trencant-los.\nFa només quinze dies que la zona de jocs infantils havia estat reparada, i no era la primera ni la segona, ni la tercera vegada que s’havia procedit a la seua reparació. Des què el govern de Compromís va dur a cap la reforma del parc i va habilitar la zona de jocs, els esforços de la regidora Llum Sansaloni en mantindré en bon estat el parc, que siga una zona estimada per la barriada, xoquen amb les actuacions d’un grup que només veu el parc com a motiu de les seues malifetes.\nEl suro que entapissa els jocs, com es pot vore a les imatges, ha estat arrancat i fet a bocins, s’ha escampat pels carrers del voltant. Mig matí de faena dels empleats de FCC que pagarem entre tots els veïns de Tavernes.\nCom pagarem la reparació o substitució de les papereres destrossades a potades com es pot vore. No tenen prou en menjar, i deixar per terra les bosses o els envasos del menjar: l’han de mamprendre també amb les papereres i si les poden deixar inservible millor que millor.\nAquest matí, el sentiment d’indignació, de ràbia continguda en molts dels veïns que hi passaven i ho veien era patent: “Que l’Ajuntament retire els jocs i que formigone tot el terra. I s’ha acabat de gastar-se diners per què uns gamberros ho gasten per a jocs i malifetes sense trellat” era el que afirmava una veïna.\nUn veí igualment deia que els diners que ha dedicat l’Ajuntament a enjardinar la zona on va eliminar la roca en perill de caure seran diners tirats al fem: “En quatre dies ho van a destrossar tot. No van a deixar res del sistema de degoteig. En este barri no es pot tindre res en condicions. Un policia tots els dies ací és el que han de posar i més mà dura”.\nUn altre veí és queixava de la quantitat de gossos solts que deixen anar dins del parc, sobre tot de bon matí i demanava més presència d’agents a eixes hores.\nSón fets dels dia d’avui. Situacions que hem vist. Siga com siga, és lamentable que per quatre o cinc cerrills, tota la tasca de l’Ajuntament per fer del Cantalot un barri que tinga serveis, jocs i atencions com la resta del poble, siga missió impossible. Ah, i no cal que preguntes. Ningú sap res, ningú ha vist res.\nHi ha gent cerril i que també li agrada "desgastar" el govern local. Poca vergonya!!!!\n17 de jul. 2017, 20:50:00\nNo podien instalarse camares durant un temps, ó la ley no eu permet.\n18 de jul. 2017, 20:46:00


En una Barcelona que es devora a si mateixa, quatre personatges -Jonàs, Judit, Djamila i Amèlia- afronten les fragilitats metropolitanes compartint les seves revoltes singulars. Els treballs precaris, els amors vulnerables, els combats incerts, els viatges que transformen, s?enllacen així amb les lluites de carrer i les places ocupades, però també amb el Mèxic rebel, la insurgent Cabília o les banlieues de Paris en flames. Entre totes, ordeixen la revolta col·lectiva, alimentada per la memòria de la ciutat obrera i llibertària, pels compromisos vitals, per les amistats indestructibles, per la recerca de noves formes de relacionar-nos. La...\nrevolta, doncs, no com a proclama o abstracció ideològica, sinó com unes vides mancomunades i dignes de ser viscudes. Aquesta és la història d?un nosaltres que perviu en les lluites quotidianes, la història subterrània i més recent de la ciutat comuna que maldem per viure.


Jollibre serà present, per primera vegada, a la SETMANA DEL LLIBRE EN CATALÀ, la 35 edició de la qual se celebrarà els dies 8 a 17 de setembre, a l’avinguda de la Catedral de Barcelona.\nLa Setmana és un dels esdeveniments culturals més importants en llengua catalana. Comptarà amb una àmplia proposta d’activitats de tot tipus (presentacions, recitals, itineraris literaris, xerrades...) que, de ben segur, contribuiran a estimular i a promoure la lectura en català i que, d’altra banda, afavoriran el contacte directe i la relació entre editors, llibreters i lectors .\nEn l’edició d’enguany se superarà el nombre d’expositors presents.\nLa literatura infantil i juvenil serà una de les protagonistes de la Setmana del Llibre en Català, ja que un terç de les activitats s’adreçaran al públic infantil i juvenil, i hi haurà 28 novetats editorials entre les quals hi trobem títols de Jollibre com En Bernat, el gat afamat, de Cinta Arasa; El cavallet de fusta, de Joan de Déu Prats; Vampira, de Gemma Pasqual; o Alfabet de futur, d’Esperança Camps.\nLa presència de Jollibre a la Setmana del Llibre és una magnífica oportunitat per presentar tot el catàleg de l’editorial, tant els títols que es mantenen del fons històric d’Alfaguara / Grup Promotor com els nous, oberts a escriptors consagrats i a nous talents de la literatura infantil i juvenil i la il·lustració.\nUn catàleg organitzat per franges d’edat amb obres, gèneres i temàtiques per a tots els gustos i amb una àmplia oferta de recursos educatius i multimèdia .Títols pensats, en definitiva, per a tothom: nens i nenes, docents, mares i pares…\nDes de Jollibre estem encantats de pertànyer a la “petita ciutat, innovadora i sostenible, de la lectura, el llibre i les revistes en català” que és la Setmana del Llibre en Català.\n"Els crims de la taula periòdica" és l’obra triada per al 9è concurs de relats de la UVic-UCC (curs 2020-2021)\nGaudir, aprendre... llegir!\nLlegir és una bona idea\nJollibre a casa


12 propòsits per al 2018\nCada Cap d'Any el mateix. A continuació, una llista de consells perquè els teus propòsits es compleixin amb més facilitat el 2018\nDijous, 28 de desembre del 2017 17:46CET\n1-S'ha acabat viure sol\nD’aquest any no passa. Estàs fins al capdamunt de parlar amb el pòster de Freddie Mercury. El 2018 serà l’any que guanyaràs la guerra a la soledat. A www.singlesbarcelona.es tenen la cura: reunions de solters molt animades per tornar a casa acompanyat d’una vegada per sempre. Si no triomfes, sempre pots optar per un company de pis no humà. A la Suara Foundation, a l’Espai de Gats o al Gatuari tindràs l’oportunitat de conèixer felins necessitats d’una llar. Si connectes amb algun, el podràs adoptar i convertir-lo en el millor company de pis que has tingut mai. No passa res, tots sabem que és preferible la companyia d’aquests animalons a la de moltes persones.\n2-Deixaré de fumar (o una cosa semblant)\nHas estat 15 caps d’any prometent-te que serà l’últim Ducados. Ets el Santiago Carrillo de l’oficina: una xemeneia bípeda. Doncs contra rasperes desesperades, mesures desesperades. A Bordas Hipnosis et sotmetran a una sessió d’hipnosi, però no et faran creure que vas despullat o ets una gallina; en aquest centre van tan de debò que viatjaran a les profunditats de la teva ment per combatre el vici.\nSi la teva addicció a la nicotina és més indestructible que el deltoide de Hulk, sempre pots canviar el cigarro per la xixa en locals com La Concha del Raval. És igual de perjudicial per a la salut, però, escolta, ningú podrà dir que no has deixat el tabac.\n3-Em desenganxaré del sucre\nUna polseta blanca que et posa en òrbita cada vegada que la tastes. Deixa el sucre d’una vegada, que t’estàs apocholant. A Black Remedy Coffee veneren tant el cafè d’especialitat que no compten amb el sucre. De fet, et conviden a assaborir la tassa sense posar-n’hi; si la vols endolcir, t’hauràs d’aixecar i anar fins a l’altra punta del local per agafar un sobret, mentre els empleats tussen i es donen cops de colze.\nSi necessites alguna cosa més radical, recorre als dolços vegans o per a diabètics. Bodevici, una de les primeres gelateries ecològiques de Barcelona, factura excel·lents gelats sense sucre. A Paic / Stop Sucre s’han especialitzat a prescindir d’aquest verí. Els seus pastissos i dolços l’eviten com els vampirs a l’all.\n¡Tenen fins i tot panellets sense sucre! Nivell pro.\n4-Aniré al gimnàs…d’una vegada per sempre\nHo has provat tot. T’has apuntat a classes de spinning amb dj de house. A un gimnàs de crossfit budista. Aeròbic amb jubilats. Res. Fa anys que regales els teus diners a gimnasos que només trepitges una setmana. Però et queda l’últim cartutx: la sala Paleo Barcelona.\nPotser necessites tornar als orígens i patir com ho feien els nostres ancestres primitius, així que apunta’t al paleotraining i descobriràs un món nou: pedres i troncs substitueixen la maquinària de gimnàs; moviments naturals basats en la dinàmica dels nostres ancestres; sessions en dejú que farien plorar Josef Ajram… Ah, i la confortant certesa que quan tinguis un mamut enfurismat al davant, estaràs preparat.\n5-Perdré els quilos de més (gratis)\nEls gimnasos costen diners. Putada. Però t’has promès que el 2018 perdràs els sacsons i seràs capaç de pujar a peu fins al principal sense xutar-te EPO. Calma. Barcelona t’ofereix la possibilitat de fer esport de franc.\nLa coneguda com a «pista de bàsquet del Macba» (Valldonzella, 6) és una opció meravellosa; fica’t en algun dels disputats partits que hi juga la colònia filipina i sabràs què és el patiment: t’apallissaran i t’humiliaran, però perdràs més calories que un triatleta. Si t’agrada l’estil exhibicionista de Venice Beach, el gimnàs a l’aire lliure de la platja del Port Olímpic porta el teu nom escrit.\n6-No tornaré a tastar l’alcohol (però seguiré bevent)\nTanta cerveseta per dinar i tant gintònic d’'afterwork' t’estan passant factura en forma d’esponjosos mitxelins i ressaques moscovites. El 2018 vols deixar l’alcohol, però no deixar de beure. La solució es diu mocktail. Còctels d’autor sense alcohol. La nova moda entre hipsters i gent healthy. Els d’Artte fins i tot porten ingredients saludables, verdures i superaliments.\nEl bulliciós club cocteleria Sauvage (foto) té un apartat No Booze amb còctels excel·lents que entren pels ulls, però són inofensius. Si passa el mateix que cada any (que trenques la teva promesa al cap de 15 minuts), a Sauvage també tenen La Legendaria: un reconstituent mexicà antiressaca que et permetrà seguir trencant el teu propòsit un dia més.\n7. M’esborraré del Candy Crush\nL’'smartphone' ens ha portat plagues, com el Candy Crush. ¿Com dir-li a Celia Villalobos que hi ha una sortida? En lloc de refregar els teus dits per una pantalla tàctil, ocupa’ls amb activitats com la ceràmica. Cada vegada més gent s’apunta a classes d’aquesta disciplina per evadir-se i sentir-se realitzada amb les seves creacions. El màgic taller Yuu de la japonesa Motoko Araki (foto) és millor que qualsevol divan: la ceràmica com a curació. També a Cata Echegaray Ceramics & Bonitos Pottery hi tens un espai, eines, tallers i work-shops per crear la teva vaixella i deixar de taral·lejar la musiqueta del maleït Candy Crush. Ah, i per esmorzar, dinar o berenar, El Colectivo: un dels pocs cafès de qualitat del centre on el wifi està prohibit. Mà dura.\nEntre el cafè d’especialitat i el cafè de màquina de l’oficina vas tot el dia al límit, com per penjar a la xarxa un vídeo sobre hipoteques fixes. Acabaràs en un centre de desintoxicació si segueixes per aquest camí. Necessites metadona i el te matcha pot ser la solució. Aquest te verd asiàtic s’ha posat de moda i el nombre de trànsfugues augmenta.\nEt dona el 'punch' d’energia buscat, és cent vegades més saludable i el seu sabor enganxa. A Caravelle preparen un matcha latte espectacular –suca-hi el croissant i ploraràs molt–; al colmado japonès Otafuku el broden, i a Takashi Ochiai i Caj Chai te’ls pots beure en forma de batut i en fred. Droga de la bona.\n9. Deixaré de ser un amargat\nLa ira s’ha de controlar. El 2018 serà l’any en què la bona vibra vencerà el haterisme. Per calmar el foc que bull al teu misantrop interior, l’ansiolític de moda es diu ioga. Pots fer el ridícul en algun dels centres hipsters que fan beer yoga o pots fer-ho com Déu mana a The Garage, el magnífic centre de Verónica Blume al Poble-sec. Si no et veus amb pantalons ajustats i el peu darrere de l’orella, ves al savi consell del temple Hare Krixna de Barcelona i treu-te la tonteria de sobre a cop de mantres. ¿Tot i així no aconsegueixes afrontar la vida amb positivisme? El coaching lúdic de l’escola Enrique Aguilar despertarà el nen que portes dins i assaboriràs aquesta cosa anomenada vida.\nTemple Hare Krishna. Plaça Reial, 12. www.krishnabcn.com\n'Coaching' lúdic Enrique Aguilar. Riera d’Horta, 28. www.la-escuela.net\n10. Li demanaré que es casi amb mi… d’una vegada\nCom diuen els culers: aquest any sí. El 2018 serà l’any que perdràs la por a casar-te. Per fer el primer pas, la millor opció és recórrer als clàssics, és a dir, als restaurants romàntics. Llocs on els cors es reblaneixen, el vi tempera els ànims i els sís se senten fins i tot a Tegucigalpa.\nLa dolça penombra i la cuina ancestral de L’Ou Com Balla, al Born més profund, no solen fallar. A Bacaro, romanticisme italià ben entès; cuina amb sentiment i un racó al Raval íntim, acollidor i aïllant. Lo De Flor és una monada. I a Belmonte, cuina casolana amb influències tarragonines en un santuari tranquil, càlid i ideal per planificar futurs en comú i aquestes coses.\n11. Aprendré anglès\nMichael Collins. Plaça de la Sagrada Família, 4. www.michaelcollinspubs.com\n12. Endreçaré la casa\nEl mateix de sempre, ¿oi? L’ordre que invoques cada 31 de desembre i que no es manifesta mai. Casa teva és un paratge postnuclear i no saps com tornar al paradís de l’organització. Pots anar a La Central i ser el comprador 200 milions del maleït llibre\n'La màgia de l’ordre', de Marie Kondo, però Espanya ja té la seva pròpia guru d’aquesta disciplina. Es diu Alicia Iglesias i, encara que té la base d’operacions a Madrid, et pot ajudar a endreçar i harmonitzar casa teva via Skype, siguis on siguis. La feina d’ordenar la teva vida potser que la deixem per al 2019, ¿no et sembla?\nVida sana pER AL 2018\nLa mare de tots els propòsits. Menjar sa. Viure sa.\nEls teus nivells de colesterol espantarien Falete, i el 2018 el dedicaràs al teu organisme. En llocs com Bendita Helena cuidaran el teu aliment. Aquest restaurant casolà comfort food ho peta. I per hidratar-te, s’han acabat els refrescos ensucrats: a la inaugurada recentment Fruiteca t’ofereixen uns sucs cold pressed que et tornaran la salut a vitamina neta.\nPer tonificar aquests propòsits tan bons, ves a Manera Vite, on et faran les millors classes de Pilates de Barcelona.\nGuinovart abans de Guinovart\nFinca Barqueres 2015, carinyena de Costers del Segre


Mn. Cabot: "La gent se sent cada dia més de parròquies Poble-Sec" - Arquebisbat de Barcelona\nMn. Cabot: “La gent se sent cada dia més de parròquies Poble-Sec”\nLes parròquies del populós barri del Poble-Sec a Barcelona han iniciat un projecte conjunt sota el nom: "Quatre esglésies, una comunitat"\nA moltes diòcesis cada vegada és més comú l’agrupament de parròquies. La necessitat de sumar esforços i aprofitar sinergies al servei de la pastoral ha animat a les parròquies del populós barri del Poble-Sec a Barcelona a iniciar un projecte conjunt sota el nom: “Quatre esglésies, una comunitat”\nSanta Madrona, Sant Salvador d’Horta, Sant Per Claver i Mare de Déu de Lourdes són les parròquies que estan celebrant una assamblea en el decurs del primer semestre d’enguany. Segons l’arxiprest de Rambles-Poble-Sec, Joan Cabot, “es tracta d’un projecte que té avantatges, ja que fa cohesionar parròquies, conèixer persones d’esglésies veines. La gent, cada dia més, se sent vinculada i pertinent a parròquies Poble-Sec”.\nL’Assamblea és una trobada de totes les persones membres de les Parròquies del Poble-Sec que serveix per prendre el pols a la Comunitat Cristiana, escoltant tots els seus membres, per poder proposar un camí de renovació que respongui a les necessitats i reptes d’avui.\n“Son unes sessions que van des del gener fins el juny que pretenen recollir i presentar unes ponències de tot el que s’ha treballat. La idea és que totes les persones amb vincle amb aquestes parròquies hi puguin participar”, apunta Mn Cabot.\nLes sessions es distribuiran per totes les parròquies i estaran obertes a tothom.\nSessió 3. 1 de març. Litúrgia Sant Salvador d’Horta. 10:30h\nSessió 4. 5 abril. Acció Social. Sant Pere Claver 10:30h\nSessió 5. 17 de maig. Església i barri: Mare de Déu de Lurdes 10:30h\nSessió 6. 14 de juny Clausura, Santa Madrona 17:00h


CIDOB - Cicle “Què passa al món?” La guerra d’Ucraïna i la crisi alimentària global\nJohanna Mendelson Forman, catedràtica de l’American University’s School of International Service i Distinguished Fellow del Stimson Center de Washington, DC, i Eckart Woertz, director del GIGA Institute for Middle East Studies i investigador sènior associat del CIDOB, analitzaran les conseqüències de la invasió d’Ucraïna per part de Rússia en la producció i el subministrament d’aliments i el perill d’una crisi alimentària a escala global, en una sessió presentada i moderada per Eduard Soler i Lecha, investigador sènior del CIDOB.\n18 juliol 2022 - 18:00h\nLOCALITZACIÓ: CaixaForum Macaya, Passeig de Sant Joan, 108, 08037 Barcelona\nORGANITZAT PER: CIDOB amb el suport de l’Observatori Social de la Fundació “la Caixa”\nEl 25% dels aliments elaborats per al consum humà es comercialitza internacionalment. La pandèmia de la COVID-19 ha posat de manifest la desigualtat en el sistema d’accés i distribució global dels aliments més bàsics. De fet, la pandèmia ha provocat la interrupció de certes cadenes de subministraments d’aliments com a conseqüència dels confinaments de la població i de les restriccions comercials. Després de més de dos anys de pandèmia, i just quan les cadenes de subministrament es començaven a recuperar, la guerra d’Ucraïna està provocant l’escassetat de blat i altres productes alimentaris bàsics, a més d’un increment del cost del transport d’aliments. Les prediccions del Programa Mundial d’Aliments de Nacions Unides per al 2022 són alarmants. Quines conseqüències està tenint la guerra d’Ucraïna en la distribució i el comerç mundial d’aliments? És possible una crisi alimentària global? Com es pot mantenir el sistema comercial multilateral d’aliments i com seran en el futur les cadenes de subministrament d’aliments? Ho debatran Johanna Mendelson Forman, catedràtica de l’American University’s School of International Service i Distinguished Fellow del Stimson Center de Washington, DC, i Eckart Woertz, director del GIGA Institute for Middle East Studies i investigador sènior associat del CIDOB, en una sessió presentada i moderada per Eduard Soler i Lecha, investigador sènior del CIDOB.\n>> Inscripcions: La guerra d’Ucraïna i la crisi alimentària global\nCatedràtica, American University’s School of International Service; Distinguished Fellow, Stimson Center, Washington, DC\nDirector, GIGA Institute for Middle East Studies; investigador sènior associat, CIDOB


The Grand Hotel Skegness Regne Unit - Ofertes d'hotels amb els MILLORS DESCOMPTES EN LÍNIA\n14 North Parade, Winthorpe, Skegness, Regne Unit - Veure al mapa\nAl visitar Skegness, vosté es sentirà com a casa a The Grand Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nThe Grand Hotel ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions, magatzem d'equipatge, Zones públiques amb Wi-Fi, aparcament de cotxes, bar són només algunes de les comoditats que fan que The Grand Hotel sigui diferent dels altres hotels de la ciutat.\nEls clients poden triar d'entre 21 habitacions, i totes desprenen una atmòsfera de pau i harmonia total. L'hotel ofereix meravelloses instal.lacions d'oci com camp de golf (a 3 km) que faran de la vostra estada una experiència inoblidable. Gaudeixi d'incomparable serveis i d'una localització de prestigi a The Grand Hotel.\nTots els comentaris (518) Parelles (292) Viatgers en solitari (63) Famílies amb infants petits (34) Famílies amb infants grans (26) Grups (103)


Els màxims representants infantils de la Falla Gran Via de l’Est parlen amb betera.com un dia abans de la seua presentació – BÉTERA – toda la información del Bétera, Valencia\nAquest dissabte, 19 de gener, serà una jornada inoblidable per a la secció infantil de la Falla Gran Via de l’Est de Bétera. Els màxims representants infantils d’aquesta comissió per a 2019 cobraran gran protagonisme, al costat de les falleretes i fallerets d’aquest exercici. La setmana passada va ser el torn per a la secció adulta de la Falla, la qual va ser l’encarregada d’encetar les presentacions que, al llarg d’aquests caps de setmana, aniran realitzant-se a l’auditori de la Casa de Cultura del municipi.\nEn aquest 50 aniversari de la Falla Gran Via de l’Est, hi ha uns 90 fallers i falleres infantils. Tal com vam fer la setmana passada amb els màxims representants de la secció adulta, Miguel Lucio Pérez i Pérez i Elena Herrera i Asensi, hui parlem amb els representants infantil per a conéixer-los millor i saber com estan a un dia de la seua presentació.\nLucía Pérez i Carbonell Fallera Major Infantil F.G.V. Est\nLucía Pérez i Carbonell tenia tan sols dos anyets quan va ser apuntada a la Falla Gran Via de l’Est, fent ja 8 anys d’aquell moment. Ella té l’honor de celebrar aquest 50 aniversari sent la màxima representant dels més menuts de la comissió. A més, té la sort de viure aquesta celebració estretament amb son pare, Miguel Lucio, qui és president d’aquesta falla des de fa dos anys.\nAmb 10 anys d’edat, Lucía confessa que sempre ha volgut ser Fallera Major Infantil i que va ser una sorpresa molt gran quan l’elegiren perquè no ho esperava a hores d’ara. En aquest sentit, està molt contenta de representar a la falla aquest any d’aniversari, ja que és un any molt especial per a tots.\nPer a ella és una responsabilitat molt gran el fet de representar a la seua comissió perquè, segons ens comenta, vol que aquesta estiga molt orgullosa de la seua Fallera Major Infantil.\nLa seua família suposa un gran suport per a ella, ja que l’ajuda en tot i els vol agrair que aquest somni s’haja fet realitat.\nA un dia de la seua presentació ens explica que aquest moment l’està afrontant amb moltes ganes i alegria i espera disfrutar molt d’aquest dia tan especial, tot i que està un poquet nervioseta com és normal. Així mateix, diu que en els quatre dies de Falles no vol pensar, perquè vol disfrutar el present.\nDels seus quatre acompanyants d’aquesta màgica etapa ens detalla que Elena és molt afectuosa amb ella i s’ho passa molt bé al seu costat perquè sempre s’està rient. Quant a Lucio, no té paraules per expressar quan el vol, donat que és son pare i afirma que està molt contenta de poder compartir amb ell aquest any. Finalment, de Carles ens fa sabedors de què el coneix des que tenien 3 anyets perquè són companys al col·legi. I com a fet graciós ens descobreix que no para quiet un moment i ho passen molt bé junts.\nAra, Lucía desitja fervorosament que tots junts, acompanyant de tota la comissió, disfruten cada moment.\nCarles Inglés i Arnal, President Infantil F.G.V. Est\nAmb la mateixa edat que Lucía, 10 anys, Carles Inglés i Arnal també compleix el somni de representar a les xiquetes i xiquets de la Falla Gran Via de l’Est. Es podria dir que aquesta comissió l’ha vist nàixer i créixer, ja que Carles és faller els mateixos anys que té d’edat, justament l’endemà de Sant Josep.\nSegons ens explica, ell sabia que dels xiquets de la falla podria ser enguany el President Infantil, però no era segur. Per tant, va ser una sorpresa la seua elecció. A més declara que, ja que està en la falla des que va nàixer, està molt content que aquest siga l’any en què represente als xiquets de la seua falla.\nDe moment confessa no estar massa nerviós, però sí tindre un poquet de vergonya. I és que encara no han anat a massa actes, però a partir del dissabte començaran amb l’agenda fallera. Així mateix, està inquiet esperant a les Falles perquè hi ha moltes coses noves.\nQuant a la seua família ens detalla que li agradaria que sos pares i la seua germana estigueren durant tots els actes, però sobretot que l’acompanye son pare a les despertades per a tirar els petards.\nTambé té paraules emotives per als seus quatre companys d’etapa. De Lucía, també ens comenta que va al seu col·legi i que és amiga seua i, per tant, es du molt bé amb ella. A Elena i Lucio els coneix perquè són amics de sos pares i aquest any tindrà molt de temps per a conéixer-los més.\nFinalment, està molt segur que s’ho passarà molt bé amb tota la seua comissió i els avisa de què es preparen per a tirar molts petards.